CELEX: 62014CN0087
Language: hu
Date: 2014-02-18 00:00:00
Title: C-87/14. sz. ügy: 2014. február 18-án benyújtott kereset – Európai Bizottság kontra Írország

7.4.2014   
            
            
               HU
            
            
               Az Európai Unió Hivatalos Lapja
            
            
               C 102/27
            
         2014. február 18-án benyújtott kereset – Európai Bizottság kontra Írország
   (C-87/14. sz. ügy)
   2014/C 102/37
   Az eljárás nyelve: angol
   
      Felek
   
   
      Felperes: Európai Bizottság (képviselők: J. Enegren, M. van Beek meghatalmazottak)
   
      Alperes: Írország
   
      Kereseti kérelmek
   
   
               —
            
            
               A Bíróság állapítsa meg, hogy Írország – mivel az orvos gyakornokok (non-consultant hospital doctors) munkaidejének megszervezésére nem alkalmazta a munkaidő-szervezés egyes szempontjairól szóló, 2003. november 4-i 2003/88/EK európai parlamenti és tanácsi irányelv (1) (HL L 299., 9. o.; magyar nyelvű különkiadás 5. fejezet, 4. kötet, 381. o.) rendelkezéseit – nem teljesítette az ezen irányelv 3., 5., és 6. cikkéből, valamint 17. cikkének (2) és (5) bekezdéséből eredő kötelezettségeit,
            
         
               —
            
            
               Írországot kötelezze a költségek viselésére.
            
         
      Jogalapok és fontosabb érvek
   
   3. cikk
   Az orvos gyakornokok tekintetében Írország nem biztosította 24 órás időtartamonként a minimális napi pihenőidőt.
   5. cikk
   Az orvos gyakornokok számára Írország nem biztosította hétnaponként a 24 órás minimális, megszakítás nélküli pihenőidőt.
   6. cikk
   Írország nem biztosította, hogy hétnapos időtartamokban az átlagos munkaidő, a túlórát is beleértve, ne haladja meg a 48 órát.
   17. cikk (2) bekezdés
   Írország nem biztosította, hogy az orvos gyakornokok egyenértékű kompenzáló pihenőidőben részesülnek akkor, ha úgy kell dolgozniuk, hogy nem vehetik igénybe a 3. és 5. cikk szerinti pihenőidőt.
   17. cikk (5) bekezdés
   Írország nem biztosította, hogy a 17. cikk (5) bekezdésében megállapított átmeneti időszak végét követően az orvos gyakornokok ne lépjék túl a heti munkaidőt.
   
      (1)  HL L 299., 9. o.; magyar nyelvű különkiadás 5. fejezet, 4. kötet, 381. o.